Подполковник

Подполковник – бир катар мамлекеттердин куралдуу күчтөрүндөгү офицердик чин. П. чини орус армиясында XVII кылымдан бери бар. Советтик Армияга 1939-жылы киргизилип, Аскер деңиз флотундагы 2-рангадагы капитан чинине туура келген. КР Куралдуу Күчтөрүндө, ички иштер органдарында, КР Юстиция министрлигинин кылмыш-жаза аткаруу тутумунда, КР Баңгизаттарды көзөмөлдөө боюнча агенттигинде, КР бажы кызматында жана каржы полициясында сакталган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Категория:Юридикалык аталгылар жана түшүнүктөр